Arkivsak-dok. 130 - 15 

Saksbehandler: Pål Matheisen

Behandles av: Møtedato:

Sandnes Eiendomsselskap KF 20.08.2015

**Byggeregnskap prosjekt 4413210, 4 tomter for 4 stk 2-mannboliger på Rossåsen**

**Bakgrunn for saken:**

Avlegging av byggeregnskap.

**Prosjektnummer: 4413210**

**Navn: 4 tomter for 2-mannboliger på Rossåsen**

**Saksopplysninger:**

Prosjektet omfatter bygging av 4 stk tomannsboliger. Prosjektet var opprinnelig benevnt som «modulprosjekt Rossåsen» planlagt av boliggruppa/resultatenhet Levekår/Omsorg, hvor tanken var at det skulle ansettes egen ekstern prosjektleder og at det skulle gjennomføres delvis som modulbygging og egeninnsats av de som skulle få tildelt bolig her. Prosjektmodellen ble senere skrinlagt bl.a. fordi det ikke var mulig å få ansatt ekstern prosjektleder som ville ta på seg denne typen prosjekt. Eiendomssjefen frarådet i 2010 å gjennomføre prosjektet slik det var tenkt.

I ettertid fikk Eiendom ansvaret for å gjennomføre prosjektet, etter at Sandnes Tomteselskap kjørte en prosjektkonkurranse på tomtene basert på ønsker og krav fra Omsorg/Levekår. Bygging ble startet i mars 2013 etter kontrakt med Sandnes Bygg AS.

Det ble utstedt ferdigattest den 16.12.2013 men boligene ble ikke overtatt før 19.2.2014 på grunn av en del mindre feil og mangler i forhold til kontrakten. Det gjensto også en del sluttarbeider på utendørsanlegget ved overtakelsen i februar 2014, dette arbeidet skulle utføres av annen entreprenør og boligene ble overlevert til Boligtjenesten i august 2014.

**Kostnadsramme, bevilgninger og avvik**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2010** | **2011** | **2012** | **2013** | **2014** | **2015** | **sum** |
| Prosjekt 4413210 |  | 77 627 | 517 968 | 12 894 316 | 2 392 010 | 34 750 | 15 916 671 |
| Prosjekt 4413501 |  3 200 000  |  |  |  |  |  | 3 200 000 |
|  | 3 200 000 | 77 627 | 517 968 | 12 894 316 | 2 392 010 | 34 750 | 19 116 671 |

|  |  |  |
| --- | --- | --- |
| **Finansiering** |  |  |
| Salg av 6 boliger |  |  14 396 529  |
| 2 kommunale boliger (1) |  |  3 980 000  |
| tomt til 2 komm.bolig (2) |  |  800 000  |
|  |  |  | 19 176 529 |

1. Kostnader til å bygge 1 stor og 1 liten leilighet som blir kommunale boliger var finansierte av midler satt av i 2014 til prosjekt 21015 - Boligsosial handlingsplan, kjøp av 20 boenheter per år.
2. Tomten ble kjøpt via boligsosialhandlingsplan i 2010 gjennom prosjekt 4413501, 6 deler av tomtene ble videresolgt med leiligheter, 2 deler ble beholdet og ble finansiert med midler fra prosjekt 4413501 – kjøp av bolig.

**Vurdering:**

Regnskap viser et forbruk på kr 19,1 millioner kroner.

**Forslag til vedtak:**

1. Byggeregnskap for prosjekt 4413210 godkjennes som et nullprosjekt.
2. Saken oversendes rådmannen for videre oppfølging

Sandnes Eiendomsselskap KF, 13.08.2015

Torbjørn Sterri

daglig leder

Vedlegg 1 Revisjonsrapport fra Rogaland Revisjon IKS